กกต. จัดสรรเวลาให้ 25 พรรค เตรียมแถลงผลงานออกสื่อฯ 16 - 20 ธันวาคมนี้
กกต. จัดสรรเวลาให้ 25 พรรค เตรียมแถลงผลงานออกสื่อฯ 16 - 20 ธันวาคมนี้พ.ต.อ.จรุงวิทย์ ภุมมา เลขาธิการคณะกรรมการการเลือกตั้ง ประธานในการประชุมร่วมกันระหว่างสำนักงาน กกต. สำนักงานคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ สถานีวิทยุกระจายเสียงและสถานีวิทยุโทรทัศน์ของรัฐ เพื่อหารือในการจัดสรรเวลาออกอากาศให้แก่พรรคการเมือง ที่มีสมาชิกได้รับการเลือกตั้งเป็นสมาชิกสภาผู้แทนราษฎรทุกพรรค โดยคำนึงถึงจำนวน ส.ส.ของแต่ละพรรคการเมือง เพื่อดำเนินการตามมาตรา 23 หรือเพื่อแถลงผลงานของพรรคการเมืองอย่างน้อยปีละ 1 ครั้ง โดยไม่คิดค่าใช้จ่ายใดๆ ตามที่กำหนดไว้ในมาตรา 86 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560ในที่ประชุม ทางสำนักงาน กกต. ขอความร่วมมือสถานีวิทยุกระจายเสียงของรัฐจัดสรรเวลาออกอากาศให้แก่พรรคการเมือง 25 พรรค จำนวน 5 วัน คือจะออกอากาศระหว่างวันที่ 16 - 20 ธันวาคม 2562 ออกอากาศในช่วงเวลา 07.00 น.-22.00 น. ระยะเวลาออกอากาศไม่เกิน 60 นาทีต่อวัน ทั้งนี้พรรคการเมืองที่มี ส.ส.ไม่เกิน 70 คน การจัดสรรเวลาออกอากาศไม่เกิน 10 นาที มี 22 พรรคการเมือง และพรรคการเมืองที่มี ส.ส.เกิน 70 คนขึ้นไป จะได้รับการจัดสรรเวลาออกอากาศไม่เกิน 20 นาที มีจำนวน 3 พรรคการเมือง